Napad na Elistanži kasetnim bombama
Napad na Elistanži kasetnim bombama se odigrao 7. oktobra 1999. godine u Čečeniji na samom početku Drugog čečenskog rata kada su dva aviona Suhoj Su-24 ruskog ratnog zrakoplovstva tokom kampanje bombardiranja 
koja je bila prethodila kopnenoj invaziji napala planinsko selo Elistanži, zapadno od Vedena na jugu tada de facto nezavisne Čečenije. Tada su korištene kasetne bombe i pri tome je ubijeno  najmanje 48 civila, dok je ranjeno preko stotinjak. Bombardovanje je trajalo puna dva sata i uništilo 200 kuća. Preživjeli su potom kupili ostatke ubijenih po ulicama.  Znatan broj ubijenih bili su žene i djeca. Selo su nakon toga posjetili predstavnici Memorijala, organizacije za zaštitu ljudskih prava i prikupili iskaze od preživjelih; od ispitanih 20 ranjenih osoba, samo je jedan bio muškarac, a sve ostale su bile žene.  Prema svjedocima, avioni su napali kada su mještani bili okupljeni da beru krumpir i kukuruz kako bi se prehranili. Nije bilo čečenskih boraca u selu, niti ikakvih legitimnih vojnih ciljeva u blizini tokom napada. 

Nakon što je u Čečeniji uspostavljena proruski režim, u nekoliko navrata su tamošnje vlasti pokretale formalnu istragu povodom tih događaja, ali one u pravilu nisu donijele nikakvih rezultata zbog odbijanja ruskog zrakoplovstva i Ministarstva obrane da povodom toga daju službene podatke ili objašnjenje.

Povezano
Napad balističkim projektilima na Grozni 1999.
Masakr u Katir-Jurtu
Rusko bombardiranje Čečenije 1999.
Masakr u Alkan-Jurtu

Izvori

Eksterni linkovi
Video sa žrtvama Elistanža nakon bombardovanja

1999
Eli
Eli
Eli